Diari Oficial de la Generalitat Valenciana


Sumari del DOGV 568, del 15-04-1987 (1987/808579)

ORDRE de 16 de març de 1987, de la Conselleria d'Economia i Hisenda, per la qual s'acorda l'afectació de quatre habitatges situats al carrer del Cardenal Benlloch, núm. 79, portes 1, 2, 3 i 4, de Mislata (València).
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   568

Data del DOGV
:   15-04-1987

Secció del DOGV
:   ALTRES DISPOSICIONS

Número del document
:   1987/808579


Data del document
:   16-03-1987

Organisme emissor
:   Conselleria d'Economia i Hisenda

Tipus de document
:   Ordre

Ordre de 16 de març de 1987, de la Conselleria d'Economia i Hisenda, per la qual s'acorda l'afectació de quatre habitatges situats al carrer del Cardenal Benlloch, núm. 79, portes 1, 2, 3 y 4, de Mislata (València).  
L'Hble. Sr. Conseller de Treball i Seguretat Social ha sol·licitat que s'hi afecten quatre habitatges situats al carrer del Cardenal Benlloch, núm. 79, portes 1, 2, 3 i 4 de Mislata (València), d'acord amb el que disposen els arts. 61 i 62 de la Llei 3/1986, de 24 d'octubre, de Patrimoni de la Generalitat Valenciana.   
Els esmentats habitatges seran destinats al desenvolupament de les competències pròpies de la Conselleria de Treball i Seguretat Social.   
En atenció d'aquests motius i d'acord amb les facultats que em són atribuïdes per l'article 62.2 de la Llei 3/1986, de 24 d'octubre, de Patrimoni de la Generalitat Valenciana,   
ORDENE:   
Article 1r  
S'afecten a la Conselleria de Treball i Seguretat Social els habitatges següents:   
- Habitatge senyalat amb la porta número 1 i ubicat en la primera planta alta de l'edifici situat a Mislata, amb façana principal al carrer Lepanto, sense número de policia. Es del tipus A. Distribuït per a habitar i amb una superfície útil de vuitanta-nou metres vuitanta-dos decímetres quadrats. Confronta, mirant des del carrer del Cardenal Benlloch, Front, celobert i escala; dreta i fons, els de l'edifici; esquerra, escala i habitatge porta dos.   
- Habitatge senyalat amb la porta número 2 i ubicat en la primera planta alta de l'edifici situat a Mislata, amb façana principal al carrer del Cardenal Benlloch, número setanta-nou. Es del tipus B. Distribuït per a habitar i amb una superfície útil de vuitanta-nou metres setanta-cinc decímetres quadrats. Confronta, mirant des del carrer del Cardenal Benlloch, Front, habitatge porta tres, celobert, ascensor i escala; dreta, habitatge porta u i escala; esquerra i fons, els de l'edifici.   
- Habitatge senyalat amb la porta número 3 i ubicat en la primera planta alta de l'edifici situat a Mislata, amb façana principal al carrer del Cardenal Benlloch, número setanta-nou. Es del tipus C. Distribuït per a habitar i amb una superfície útil de vuitanta-vuit metres noranta-sis decímetres quadrats. Confronta, mirant des del carrer del Cardenal Benlloch, Front i esquerra, els de l'edifici; dreta, habitatge porta quatre i escala; i fons, habitatge porta dos, celobert, ascensor i escala.   
- Habitatge senyalat amb la porta número 4 i ubicat en la primera planta alta de l'edifici situat a Mislata, amb façana principal al carrer del Cardenal Benlloch, número setanta-nou. Es del tipus D. Distribuït per a habitar i amb una superfície útil de vuitanta-vuit metres setanta-tres decímetres quadrats. Confronta, mirant des del carrer del Cardenal Benlloch, Front i dreta, els de l'edifici; esquerra, habitatge porta tres i escala; i fons, celobert i escala.   
Article 2n  
Aquests habitatges seran destinats al desenvolupament de les competències pròpies de la Conselleria de Treball i Seguretat Social.   
Article 3r  
Els esmentats habitatges queden integrats en el domini públic de la Generalitat Valenciana i correspon a la Conselleria de Treball i Seguretat Social d'exercir-hi les competències demanials, incloent-hi l'administració i conservació.   
Article 4t  
Que la Conselleria de Treball i Seguretat Social designe un representant perquè concórrega amb el representant nomenat pel Tresorer General, a l'acte d'afectació que tindrà lloc el dia 24 d'abril de 1987, en la Conselleria d'Economia i Hisenda.   
València, 16 de març de 1987.   
El Conseller d'Economia i Hisenda,  
ANTONI BIRLANGA I CASANOVA